CELEX: 62015CN0490
Language: mt
Date: 2015-09-18 00:00:00
Title: Kawża C-490/15 P: Appell ippreżentat fit-18 ta’ Settembru 2015 minn Ori Martin SA mis-sentenza mogħtija mill-Qorti Ġenerali (Is-Sitt Awla) fil-15 ta’ Lulju 2015 fil-Kawżi magħquda T-389/10 u T-419/10

7.12.2015   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 406/19
            
         Appell ippreżentat fit-18 ta’ Settembru 2015 minn Ori Martin SA mis-sentenza mogħtija mill-Qorti Ġenerali (Is-Sitt Awla) fil-15 ta’ Lulju 2015 fil-Kawżi magħquda T-389/10 u T-419/10
   (Kawża C-490/15 P)
   (2015/C 406/19)
   Lingwa tal-kawża: it-Taljan
   
      Partijiet
   
   
      Appellanti: Ori Martin SA (rappreżentanti: G. Belotti, P. Ziotti, avukati)
   
      Parti oħra fil-proċedura: Il-Kummissjoni Ewropea
   
      Talbiet
   
   
               —
            
            
               Prinċipalment: tannulla s-sentenza sa fejn, bl-istess sentenza, il-Qorti Ġenerali tal-Unjoni Ewropea ċaħdet l-azzjoni tagħha fil-Kawża T-419/10 sa fejn kienet qiegħda titlob l-annullament tad-deċiżjoni kkontestata minħabba l-estensjoni illeġittima tar-responsabbiltà in solidum għall-appellanti għall-fatti mwettqa mis-sussidjarja tagħha SLM; tannulla s-sentenza għal ksur tal-Artikolu 47 tal-Karta tad-Drittijiet Fundamentali jew, b’mod sussidjarju, tagħti kumpens ġust lill-appellanti.
            
         
               —
            
            
               Sussidjarjament: temenda s-sentenza kkontestata, billi tiddeċiedi b’mod definittiv dwar it-tilwima, billi tnaqqas, permezz tal-eżerizzju tal-ġurisdizzjoni sħiħa tagħha, il-multa imposta fuqha b’teħid inkunsiderazzjoni (i) tal-elementi li ħarġu matul il-proċedura fl-ewwel istanza, (ii) tal-Linji gwida għall-impożizzjoni ta’ multi fis-seħħ fiż-żmien li fih seħħew il-fatti kkontestati, (iii) tal-parteċipazzjoni limitata ratione temporis fil-kartell, li għal SLM/ORI beda jiddekorri minn tmiem l-1999, l-unika data li għaliha hemm evidenza konkordanti fl-atti insostenn ta’ tali parteċipazzjoni.
            
         
               —
            
            
               Fi kwalunkwe każ: tikkundanna lill-Kummissjoni Ewropea għall-ispejjeż.
            
         
      Aggravji u argumenti prinċipali
   
   ORI tinvoka essenzjalment ħames aggravji intiżi li juru li l-Qorti Ġenerali:
   
               (a)
            
            
               iddefinixxiet mill-ġdid, b’mod mhux proporzjonat u b’mod inkoerenti mal-elementi li ħarġu matul il-proċedura, il-multa imposta fuq l-appellanti, u b’hekk kisret l-Artikolu 49(3) tal-Karta tad-Drittijiet Fundamentali u l-prinċipji stabbiliti tad-dritt tal-Unjoni dwar il-proporzjonalità tas-sanzjonijiet fil-qasam tal-antitrust u dwar l-obbligu ta’ motivazzjoni;
            
         
               (b)
            
            
               kisret id-dritt tal-Unjoni f’dak li jirrigwarda l-prinċipju ta’ responsabbiltà personali li fuqu hija bbażata l-liġi tal-kompetizzjoni tal-Unjoni, permezz tal-estensjoni mhux ġustifikata tar-responsabbiltà in solidum għall-appellanti, li hija totalment estranea għall-fatti kkontestati;
            
         
               (ċ)
            
            
               kisret id-dritt tal-Unjoni Ewropea fir-rigward tan-nuqqas ta’ retroattività tal-liġi kriminali sfavorevoli, b’mod partikolari l-Artikolu 49(1) tal-Karta tad-Drittijiet Fundamentali;
            
         
               (d)
            
            
               eżerċitat b’mod inkomplet l-istħarriġ ġudizzjarju tagħha, b’governanza manifestament ħażina tal-elementi li ħarġu matul il-proċedura u b’nuqqas ta’ motivazzjoni.
            
         
               (e)
            
            
               kisret l-Artikolu 47 tal-Karta tad-Drittijiet Fundamentali minħabba li l-kawża ma ġietx eżaminata fi żmien raġonevoli.